
NARVA  LINNAVALITSUS 

KORRALDUS
Narva







  .................2014 a nr ..................
Kasutusloa väljastamine

1. ASJAOLUD JA MENETLUSE KÄIK

Läbivaatamiseks laekus ehitiste kasutuslubade väljastamise taotlused koos ehitamise tehniliste dokumentidega, s.h. Päästeameti Ida Päästekeskuse ehitise kasutusloa teatis, teostusmõõdistused, riigilõivu maksekorraldused. Ehitusseaduse §33 lõike 4 alusel on teostatud kasutusloa taotleva ehitise ülevaatus ja nõuetele vastavuse kontroll. Ehitise ülevaatusest osavõtjad kinnitavad, et ülevaatuseks esitatud ehitis vastab ehitistele ettenähtud nõuetele ja ehitist võib kasutada vastavalt kavandatud kasutamise otstarbele. Teostusjoonis on esitatud Arhitektuuri- ja Linnaplaneerimise Ameti geodeesia ja kaartide vanemspetsialistile paberkandjal ja digitaalsel kujul. Esitatud ehitusdokumentatsiooni läbivaatamisel Ehitusjärelevalve osakond avastas, et puudub kaeviku tagasitäite kandevõime kontrollimise dokumentatsioon iga tihendatava kihi kohta, mis on nõutud ehitusprojektis, kuid ehitusettevõtja ning omanikujärelevalve kinnitavad kandevõime mõõtmise koondaktiga, et kandevõimed vastavad projektis esitatud nõuetele ning edasiste tööde teostamine on lubatud.
2. ÕIGUSLIKUD ALUSED
2.1. 
Ehitusseaduse §32 lõike 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib  kasutada vastavalt kavandatud kasutamise otstarbele.

2.2. 
Narva linna ehitusmääruse §27  lõike 3 kohaselt ehitise kasutusloa väljastamise või   väljastamisest keeldumise ja kehtetuks tunnistamise otsustab Linnavalitsus. 

3. OTSUS
Väljastada järgmistele ehitistele kasutusload:
3.1. 
Vahtra tn, Rahu tn,  A-A. Tiimanni tn, Tallinna mnt V1048 veetorustikule;

3.2.
Rahu tn, Tallinna mnt  V1049 veetorustikule

4.  RAKENDUSSÄTTED

4.1.
Korraldus jõustub teatavakstegemisest.

4.2. 
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.
Eduard East

    



                Ants Liimets

Linnapea





                Linnasekretär
